ประจำเดือนมาเดือนเว้นเดือนตลอดเลยแบบนี้ปกติมั้ยคะ เวลามาก็ไม่ปวดท้องอะไรค่ะ
สวัสดีค่ะ หากประจำเดือนมาเดือนเว้นเดือน โดยมีระยะห่างมากกว่า 45 วัน ถือว่ามีระยะห่างที่มากกว่าปกติ โดยอาจเกิดจากสาเหตุ เช่น มีโรคอ้วน มีภาวะถุงน้ำจำนวนมากในรังไข่ มีภาวะไทรอยด์ฮอร์โมนผิดปกติ เป็นต้นอย่างไรก็ตาม หากแม้จะมีระยะห่างที่นานกว่า 45 วัน แต่หากมีระยะห่างที่สม่ำเสมอดี และจำนวนวันที่ประจำเดือนมาอยู่ในช่วง 2-7 วัน ปริมาณเลือดมีพอสมควร ไม่มากผิดปกติ (เช่นมากจนต้องเปลี่ยนผ้าอนามัยทุก 2 ชัวโมง) และขณะมีประจำเดือนไม่ได้มีปวดท้องที่รุนแรง ก็ถือเป็นประจำเดือนที่ปกติดี โดยเป็นลักษณะของร่างกายเรา ที่มีระยะห่างของรอบเดือนค่อนข้างมาก แต่ไม่ได้ถือว่าเป็นโรคอะไรค่ะแต่หากระยะห่างระหว่างรอบก็ไม่สม่ำเสมอ หรือมีปริมาณประจำเดือนที่มากผิดปกติ หรือประจำเดือนมาแต่ละครั้งนานเกิน 7 วัน หรือมีปวดท้องประจำเดือนมาก แนะนำควรไปพบสูติ-นรีแพทย์เพื่อตรวจหาสาเหตุค่ะ